Լասլո Կլյայնհայսլեր

**Լասլո Կլյայնհայսլեր** (, ), հունգարացի ֆուտբոլիստ, «Պանաթինաիկոս» ակումբի և Հունգարիայի ազգային հավաքականի կիսապաշտպան։ Վարձավճարով հանդես է գալիս «Հայդուկ» ակումբում։ Եվրոպայի երեք առաջնությունների մասնակից (2016, 2020 և 2024): Աչքի է ընկնում բարձր արագությամբ և լավ ֆուտբոլային ինտելեկտով։ Այս հատկությունների և կարմիր մազերի գույնի համար նա ստացել է «հունգարացի Փոլ Սքոուլզ» մականունը։

## Ակումբային կարիերա
2012/2013 մրցաշրջանում Կլայնհայսլերը հանդես է եկել երկրորդ լիգայում «Պուշկաշի Ակադեմիայի» կազմում և եղել է թիմի հարձակման առանցքային խաղացողը։ Նա օգնել է թիմին դառնալ երկրորդ լիգայի արևմտյան խմբի չեմպիոն՝ խաղալով 27 հանդիպում, դառնալով 8 գոլի և 4 գոլային փոխանցման հեղինակ։ Ֆուտբոլիստի հաջողություններն աննկատ չեն մնացել մայր ակումբի՝ «Վիդեոտոնի» ղեկավարության կողմից։ Դեռևս 2013 թվականի հունվարին Կլայնհայսլերը ակումբի հետ մասնակցել է Իսպանիայում կայանալիք ուսումնամարզական հավաքին, սակայն մրցաշրջանի գարնանային հատվածում շարունակել է ելույթները «Ակադեմիայի» կազմում։

2013 թվականի հունիսին 19-ամյա Լասլոն «Վիդեոտոնի» հետ կնքել է երեք տարվա պայմանագիր՝ ևս մեկ տարով երկարաձգելու հնարավորությամբ։ Գլխավոր մարզիչ Տեյշեյրա Գոմեշը Կլայնհայսլերին չի տեսել ակումբի հիմնական կազմում, սակայն մրցաշրջանի ընթացքում Լասլոն պարբերաբար փոխարինման է դուրս եկել և ամբողջությամբ մասնակցել է ՄՏԿ-ի և «Դիոշդիերի» հետ հանդիպումներին։ 2013/2014 մրցաշրջանում անցկացրած 19 խաղում նա դարձել է 4 գոլի և 3 գոլային փոխանցման հեղինակ։ Բացի այդ, Կլայնհայսլերը իր նորամուտը նշեց իր առաջին հանդիպումները եվրագավաթներում՝ երկու անգամ խաղադաշտ դուրս գալով Եվրոպա լիգայի որակավորման փուլում։ 2014 թվականի հունիսին «Վիդեոտոնում» փոխվեց մարզիչը՝ Գոմեշը հեռացվեց աշխատանքից, իսկ նոր գլխավոր մարզիչ դարձավ նրա օգնական Ժոան Կարիլյոն։ Կլայնհայսլերի համար կազմում տեղի հետ կապված իրավիճակը չի փոխվել։ Նա դեռ հիմնական կազմի խաղացող չէր, բացի այդ, վնասվածքը խանգարեց նրան մարզական մարզավիճակ ձեռք բերել։

2015 թվականի հունվարին Կլայնհայսլերը վերադարձել է «Պուշկաշի Ակադեմիա», որը նրան վարձակալել է կես տարով։ Նա միանգամից տեղ ստացավ իր նախկին ակումբի մեկնարկային կազմում, որն այժմ հանդես էր գալիս նաև Բարձրագույն խմբում։ Դրա հետ մեկտեղ 2014/2015 մրցաշրջանի արդյունքներով Լասլոն «Վիդեոտոնի» կազմում դարձել է Հունգարիայի չեմպիոն, քանի որ թիմի կազմում 11 հանդիպում է անցկացրել իր համար հաղթական առաջնությունում։

2015 թվականի ամռանը «Վիդեոտոն» վերադառնալուց հետո Կլայնհայսլերը հրաժարվել է երկարաձգել մեկ տարի անց ավարտվող պայմանագիրը և դրա համար ուղարկվել է երկրորդ թիմ։ 2016 թվականի հունվարի 20-ին Կլայնհայսլերը տեղափոխվեց գերմանական «Վերդեր», որի հետ կնքեց 3.5 տարվա պայմանագիր։

2016 թվականի օգոստոսի 13-ին Կլայնհայսլերը մեկ տարվա վարձակալության է տրվել Բունդեսլիգայի նորեկ «Դարմշտադտ 98» ակումբին։ 2017 թվականի հունվարին ֆուտբոլիստի վարձակալությունը վաղաժամկետ դադարեցվել էր։ Մրցաշրջանի մնացած հատվածում Կլայնհայսլերը վարձակալությամբ տրվել է հունգարական «Ֆերենցվարոշին»։ 2017 թվականի մայիսի 31-ին Լասլոն թիմի հետ նվաճել Է Հունգարիայի գավաթը։

2017 թվականի հուլիսի 20-ին Կլայնհայսլերը վարձավճարով տեղափոխվել է Ղազախստանի չեմպիոն «Աստանա» ակումբ։

## Ելույթներ ազգային հավաքականում
Կլայնհայսլերը Հունգարիայի պատանեկան հավաքականի խաղացող էր։ ՈՒԵՖԱ-ի հովանու ներքո անցկացվող մրցաշարերում նա իր նորամուտը նշել է 2010 թվականի սեպտեմբերի 20-ին Անդորրայի հավաքականի դեմ Եվրոպայի մինչև 17 տարեկանների առաջնության որակավորման մրցաշարի խաղում։  Ընդհանուր առմամբ, պատանեկան հավաքականի կազմում Լասլոն մասնակցել է երեք հանդիպման և դարձել մեկ գոլի հեղինակ։ Նա նաև հանդես է եկել մինչև 19 տարեկանների հավաքականում, 2012 թվականին նրա կազմում անցկացրել է երեք հանդիպում և դարձել գոլի հեղինակ Եվրոպայի առաջնության որակավորման փուլում։ 2013 թվականին 19-ամյա Կլայնհայսլերը նորամուտը նշեց Հունգարիայի երիտասարդական հավաքականում։ 2014 թվականի հոկտեմբերի 10-ին նա Հունգարիայի հավաքականին դուրս բերեց Ռուսաստանի երիտասարդական հավաքականի հետ ընկերական խաղի՝ որպես ավագ։

2015 թվականի նոյեմբերի 12-ին Կլայնհայսլերը նորամուտը նշեց Հունգարիայի մեծահասակների հավաքականի կազմում 2016 թվականի Եվրոպայի առաջնության ընտրական փուլի անցումային խաղերում Նորվեգիայի հավաքականի դեմ։ Նա դուրս եկավ մեկնարկային կազմում և 26-րդ րոպեին տուգանային հրապարակի անկյունից հուժկու հարվածով խփեց հանդիպման միակ գոլը։ Կլայնհայսլերի գոլը օգնեց Հունգարիայի հավաքականին երկու խաղերի արդյունքում հաղթել Նորվեգական թիմին և 1972 թվականից ի վեր առաջին անգամ հայտնվել Եվրոպայի առաջնությունում։ 2016 թվականի մայիսին Կլայնհայսլերը մարզիչ Բերնդ Շտորկի կողմից ընդգրկվել է Հունգարիայի հավաքականի՝ Եվրոպայի 2016 թվականի առաջնության նախնական հայտացուցակում։ Հավաքականի մեկնարկային երկու հանդիպումները Եվրոպայի առաջնությունում Կլայնհայսլերը սկսել է մեկնարկային կազմում, Ավստրիայի հավաքականի հետ առաջին խաղում նա աչքի է ընկել գոլային փոխանցմամբ և ճանաչվել հանդիպման լավագույն խաղացող։ Հաջորդ երկու հանդիպումներն էլ Լասլոն անցկացրել է պահեստայինների նստարանին։

## Վիճակագրություն

## Ծանոթագրություններ

## Արտաքին հղումներ
* Профиль на официальном сайте «Видеотона»
 
Կատեգորիա:Բունդեսլիգայի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆերենցվարոշի ֆուտբոլիստներ